钦定古今图书集成/明伦汇编/官常典/第196卷 > 屈遵
## 钦定古今图书集成/明伦汇编/官常典/第196卷 > 屈遵

按《魏书》本传：“遵字子皮，昌黎徒河人也。博学多艺，名
著当时，为慕容永尚书仆射、武垣公。永灭，垂以为博
陵令。太祖南伐，车驾幸鲁口，博陵太守申永南奔河
外，高阳太守崔元伯东走海滨，属城长吏率多逃窜，
遵独告其吏民曰：‘往年宝师大败，今兹垂征不还，天
之弃燕人弗支也。魏帝神武命世，宽仁善纳，御众百’”
万，号令若一：“此汤、武之师，吾欲归命，尔等勉之，勿遇
嘉运，而为祸先。”遂归太祖。太祖素闻其名，厚加礼焉。
拜中书令，出纳王言，兼总文诰。中原既平，赐爵下蔡
子。从驾还京师，卒，时年七十。